google/wiki40b huggingface dataset:
San Antonio (Rocha)

Transport

Ruta 10 forbinder San Antonio med Aguas Dulces.
Volleyball under Asialekene 2014

Volleyball under Asialekene 2014. Volleyball var en av flere sporter under de 17. Asialekene som ble arrangert i Incheon i Sør-Korea. Volleyballturneringene ble avviklet mellom 20. september og 3. oktober 2014. Det var en turnering for menn og en for damer. Ti herrelag og åtte damelag deltok.
Giancarlo Bercellino

Landslaget

Han deltok i flere internasjonale turneringer for Italia. Han ble europamester i fotball i 1968.
Harmodius og Aristogeiton

«Harmodius og Aristogeiton» er en skulpturgruppe som var velkjent i oldtidens verden fra to betydelige versjoner og romerske kopier. Harmodius (gresk Ἁρμόδιος / Harmódios) og Aristogeiton (Ἀριστογείτων / Aristogeítôn), begge døde i år 514 f.Kr., var et gresk pederastisk par som var kjent som tyrannicides (τυραννοκτόνους). Tyrannicide betyr bokstavelig å drepe en tyrann, og i overført har det fått betydning å drepe en hersker eller diktator for fellesskapets gode. Som et resultat av deres angrep på Peisistratos i Athen ble de personlige ikoner for det athensk demokratiet.

Første versjon

Første versjon ble bestilt fra skulptøren Antenor etter at demokratiet i Athen var blitt etablert og reist i agora, en åpen plass i byen, men ble senere stjålet av perserne da de okkuperte Athen i år 480 f.Kr., se Perserkrigene. Statuen ble tatt med tilbake til Athen av Aleksander den store, i henhold til historikeren Arrianos, eller av Selevkos I Nikator, en av Aleksanders offiserer, i henhold til den romerske forfatteren Valerius Maximus. Siden gikk den tapt på nytt.

Andre versjon

For å erstatte den stjålne statuen ga Athen en bestilling hos skulptørene Kritios og Nesiotes om å skape en ny statue. Den ble satt opp en gang rundt år 477 f.Kr. Også denne statuen har gått tapt.

Romerske kopier

Den andre versjonen ble omfattende kopiert i hellenistisk og romersk tid, og de best bevarte kopiene er de som kan bli sett i Det nasjonale arkeologiske museum i Napoli i Italia. I en ny-attisk stil viser statuegruppen de idealiserte portrettene av to helter: en glattbarbert Harmodius som støtter et sverd framover i hans løftede venstre hånd, og et annet sverd i hans høyre hånd; og Aristogeiton som også svinger to sverd, en klamys eller kappe er drapert over hans venstre skulder. 
Av de fire sverdene er kun sverdfestene igjen, og det opprinnelige hodet til Aristogeiton har gått tapt. Et annet hode har blitt plassert i dets sted og passer dårlig – en bedre erstatning av hodet til den andre versjonen eller en annen kopi av den andre versjonen kan bli rekonstruert fra romerske støpeformer av gips som er funnet i Baiae. Disse ble benyttet i masseproduksjonen av slike kopier.
Taekwondo under Asialekene 2002

Taekwondo under Asialekene 2002. Taekwondo var en av flere sporter under Asialekene 2002 i Busan i Sør-Korea. Konkurransene ble avviklet i perioden 10. til 13. oktober. Det ble konkurrert i åtte klasser for menn og åtte for kvinner. Alle tapende finalister fikk bronsemedaljer. 219 utøvere fra 35 nasjoner deltok og Sør-Korea ble beste nasjon med tolv gullmedaljer foran Kinesisk Taipei med tre.
Morten Soubak

Karriere

Soubak startet sin trenerkarriere med ansvar for kadetter og ungdomslag, og har trent både kvinner og menn.
Mellom 2000–01 trente han kvinnelaget GOG/Gudme i Danmark, som blant annet var med i Champions League og store turneringer i Danmark, som hadde verdens sterkeste kvinneliga. I 2002 ble Soubak trener for junior-herrelandslaget til Danmark. 1. juli 2003 fikk Soubak ansvar for kvinnelaget til FCK Håndbold, hvor han blant annet trente Brasils målvakt Chana Masson.
Soubak flyttet deretter til Brasil for å bli trener for det brasilianske kvinnelandslaget. Fra 2007 til 2011 var han også trener for São Paulo-håndballklubben Pinheiros. I perioden han også var klubbtrener vant han ligagull, Brasil-cupen, Paulista-cupen og Open Games på landsbygda.
Pangram

Kjente eksempler

Et kjent pangram for det engelske alfabetet er: «The quick brown fox jumps over the lazy dog», som består av 35 bokstaver, men det engelske alfabetet har 26 bokstaver, så dette er altså fullstendig, men ikke perfekt.
Dette pangrammet ble utviklet og først tatt i bruk av den store amerikanske telegramformidlingsbedriften Western Union, til å sjekke at teleksutstyr fungerte som det skulle.

Senere har det også blitt kjent blant annet fordi det var standardtekst til illustrasjon av fonter i engelsk utgave av Microsoft Windows.
Et eksempel på et norsk pangram er: «Høvdingens kjære squaw får litt pizza i Mexico by».
Joseph Beuys

Biografi

Den tilbakevendende bruken av filt og fett som materialer i Beuys sine arbeider kan forstås på bakgrunn av påståtte opplevelser under andre verdenskrig. Han var pilot i det tyske Luftwaffe, og i 1944 ble han skutt ned over Krimhalvøya. Han ble lettere skadd, og fikk behandling ved et feltsykehus. Senere omskapte Beuys denne historien, og han fortalte forskjellige versjoner hvor han ble reddet av nomadiske tatarer som holdt ham varm ved å dekke ham i fett og pakke ham inn i filt. Selv om historiene ikke er helt riktige og sannsynlig stammer fra hans hallusinasjoner i sykesengen, så skulle de vise seg å være svært viktige for hans kunstneriske virke. I krigens siste dager ble han tatt som krigsfange av britiske tropper. Etter en kort periode ble han repatriert og returnerte til sine foreldre. 
I 1947 begynte han å studere ved Kunstakademiet i Düsseldorf. Gjennom mesteparten av 1950-tallet konsentrerte han seg mest om tegning. I 1961 ble Beuys professor i skulptur ved kunstakademiet, men fikk sparken i 1972 etter at han insisterte på at hans forelesninger skulle være åpne for alle som ville ta del. Studentene hans protesterte på oppsigelsen, og han fikk beholde atelieret sitt der. 
I 1962 kom Beuys i kontakt med Fluxus-bevegelsen, noe som påvirket ham i retning av en mer performance-orientert kunst. En av hans mest berømte perfomancer er I Like America and America Likes Me (1974), også kjent som Coyote. Beuys lot seg pakke inn i filt og ble transportert på båre til flyplassen i Düsseldorf. Deretter ble han ført ombord i et fly og fraktet til René Block Gallery i New York, hvor han bodde sammen med en coyote i fem dager. Her presenterte han seg som sjaman som kommuniserte med dyr som indianerne hadde gitt en slags gudestatus. 
Etter sine opplevelser under andre verdenskrig ble han pasifist.
Sinthusa

Utseende

Små til middelsstore (vingespenn 22-32 millimeter) stjertvinger med én tynn stjert på bakvingene. Oversiden hos hannene er mørk med metallisk blå felter, hos hunnene brunlig. Undersiden er hvit til lysbrun, med brune tverrstriper som gjerne har mørk kant, eller hvite tverrstriper, og en oransje og svart flekk ved bakhjørnet.

Levevis

Larvene kan leve på en lang rekke ulike planter.

Utbredelse

Slekten er utbredt i Sørøst-Asia.
Tianningtemplets pagode

Tianningtemplets pagode (kinesisk: 北京天宁寺塔), i Guang'anmen i Beijing i Folkerepublikken Kina, er en pagode reist under Liao-dynastiet fra om lag 1100 til 1119 eller 1120, kort før Liao-dynastiet ble nedkjempet av de senere Song- og Jin-dynastiene. Den er en 13 etasjer (57,8 m) høy og oktogonal kinesisk pagode av stein og murstein, skjønt den imiterer tidens tre-pagoder.
Ronaldsway

Ronaldsway (mansk: Roonysvaie) er et område i den sørlige delen av øya Man mellom landsbyen Ballasalla og byen Castletown. Den ligger rundt 11 km sør for hovedstaden Douglas. Der er her øyas hovedflyplass ligger som også heter Ronaldsway, selv om den i dagligtale kalles for kun «The Airport», flyplassen. Det historiske navnet for flyplassen under den andre verdenskrig var «RAF Ronaldsway». Rundt flyplassen ligger industrivekstanlegg og to hotell.
Ronaldsway er også stedet for slaget ved Ronaldsway i 1275 som førte til Man havnet under Skottland da den manske-norrøne hærstyrken tapte for skotske soldater. Da flyplassen i 1936 arbeidet med en utvidelse, oppdaget man en massegrav som man antar er levningene etter soldatene som døde i slaget i 1275.
Ronaldsway er en av tolv værstasjoner som rapporterer til BBCs værvarslingstjeneste for skipstrafikk.
Ved forespørsel stopper Mans damptogjernbane på stasjonen Ronaldsway ved elven Silverburn.
Skiskyting under Asiatiske vinterleker 1990

Skiskyting under Asiatiske vinterleker 1990. Skiskyting var en av flere sporter under de andre Asiatiske vinterleker som ble arrangert i Sapporo i Japan. Det var tre øvelser kun for menn, 10 og 20 km individuelt og 4 x 7,5 km stafett. Konkurransene ble avviklet i mars 1990. Kina ble beste nasjon med to gullmedaljer foran Japan med en.
.ni

Markedsføring

Av politiske og/eller markedføringsmessige årsaker blir .ni også fra tid til annen registrert og brukt av nettsteder basert i Nord-Irland, heller enn Storbritannias offisielle ccTLD, .uk. Subdomenet .co.ni er tilgjengelig for denne bruken, men med klar forståelse av at .co.ni er et subdomene til Nicaraguas .ni-domene, og som sådan er underlagt de vilkår og betingelser som gjelder for .ni-registreringsenheten i Nicaragua.
Paul Stookey

Barndom og utdannelse

Stookey ble født i Baltimore i Maryland. Familien flyttet til Birmingham i Michigan da han var rundt 12 år. Han gikk ut fra Birmingham High School (nå Seaholm High School) i 1955.
Han gikk på Michigan State University (MSU) i East Lansing, Michigan. Til tross for at han anerkjenner er dyp åndelig kjerne i arbeidet sitt, har han avkreftet rykter om at «han ble født som buddhist, hans mor katolikk og faren frafallen mormoner», og sier at familien hadde mer tilfeldig deltagelse i gudstjenester, og at han ikke hadde en åndelig bevissthet før han var 30 år.

Musikk

Som Paul i Peter, Paul and Mary, var han en del av en av de gruppene som var mest kjente i media i den fasen av den amerikanske folkbølgen som kom på 1960-tallet. På gruppens plater og konserter var noen av hans solosanger, og også monologer av ham.
I tillegg til det han gav ut sammen med trioen, gav han også ut flere soloplater, flere plater med gruppen «Bodyworks» og noen antologier. Han var en viktig artist i den unge «Jesusmusikk»-bevegelsen, som senere skulle vokse seg til den kristne delen av popmusikkindustrien, selv om hans liberale, politiske meninger skilte ham fra mange artister i denne industrien.
I 1986 slo han seg sammen med Jim Newton, Paul G. Hill og Denny Bouchard og startet «Celebration Shop» i Texas. Selskapet som nå har navnet «Hugworks», bruker originale komposisjoner som musikkterapi for barn med spesielle behov, og har gitt ut tre anerkjente plater som blir brukt i sykehus, institusjoner og hjem i USA.

Etter Peter, Paul and Mary

Paul var medlem av Peter, Paul and Mary fram til Mary Travis' død i september 2009. Etter dette har han stort sett jobbet med bakgrunn i sin kristne tro, med familie- og sosialarbeid. Han er fremdeles aktiv som musiker, og gjør solokonserter.
I januar 2011 deltok han i flere tilstellinger ved Dartmouth College som markerte og feiret Martin Luther King jr.s liv, blant annet «Music for Social Change with Noel Paul Stookey and Company.» 
Han har også produsert plater for flere mindre kjente artister, og grunnla plateselskapet «Neworld Multimedia».
Jarle Pedersen

Meritter

Olympiske vinterleker 1980 i Lake Placid, USA hvor han tok en 6.-plass på 500 meter med sluttiden 38,83 sek.
Kommunestyre- og fylkestingsvalget 2015 i Hordaland

Kommunestyre- og fylkestingsvalget i Hordaland omfattet kommunestyrevalg i fylkets 33 kommuner og valg til Hordaland fylkesting for valgperioden 2015-2019. Valgene fant sted mandag 14. september 2015.
Lassi Parkkinen

Olympiske vinterleker

I Vinter-OL 1948 i St. Moritz: Nr. 2 på 10 000 meter. Sølvmedalje. Ellers ble han nr. 16 på 500 meter, nr. 4 på 1 500 meter og nr. 9 på 5 000 meter.
I Vinter-OL 1952 i Oslo: Han ble nr. 6 på 1 500 meter og nr. 8 på 10 000 meter.

Tillitsverv

Han var nestleder i det finske skøyteforbundet fra 1954 til 1960, og medlem av hovedkomiteen i International Skating Union fra 1957 til 1964.

Annet

Den norske radiokommentatoren Finn «Niff» Amundsen gjorde uttrykket «to etter Liaklev» til et munnhell brukt både i skøyte- og andre sammenhenger i flere generasjoner. Og her er Parkkinen involvert: Uttrykket oppsto under VM allround 1947. Før den avsluttende 10 000-meteren ledet Sverre Farstad foran Lassi Parkkinen. Parkkinen måtte slå Farstad med 22,3 sekunder i samløp på siste par for å vinne sammenlagt. Reidar Liaklev ledet 10 000-meteren før det avgjørende paret, og Parkkinen ble sammenlignet med Liaklevs passeringstider. Gjennom hele løpet lå Parkkinen omtrent to etter Liaklev. Parkkinen gikk til slutt i mål 1,2 sekunder etter Liaklev, men 23,7 sekunder foran Sverre Farstad. Parkkinen vant sammenlagt, men Liaklev beholdt distanseseieren. Liaklev ble nr. 4 i sammendraget.
West Point (Monrovia)

West Point er en bydel i Liberias hovedstad Monrovia, og ligger på en halvøy som stikker ut i Atlanterhavet mellom elvene Mesurado og Saint Paul. Slummen er en av Monrovias tettest befolkede, med om lag 75.000 innbyggere.
Kystrosjon og overbefolkning er store problemer, og sykdommer som tuberkulose har hatt fotfeste.
Drivanker

Et drivanker (eller nødanker) er en enhet som slepes etter skip, redningsflåter eller andre sjøfartøy i vanskelige værsituasjoner.
Ankeret reduserer farten på fartøy i hardt vær, ved at det ikke får en merkbar hastighetsøkning på vei ned fra dønninger/bølger, og dermed bremser farten inn mot neste bølge. Dette gir økt sikkerhet, samtidig som drivankeret sørger for bedre kontroll over fartøyet ved å holde stevnen eller akterenden opp mot vindretningen. Drivankeret er konstruert slik at det gir stor motstand når det blir trukket gjennom vannet. Ankeret kan være tradisjonelt oppbygget og finnes i noen tilfeller som fast inventar ombord på et fartøy. I nødsituasjoner kan det lages en nødløsning av tilfeldige materialer som finnes på skipet.
Moonlight Monkey Madness

Moonlight Monkey Madness er et septik-punk/rock band fra Lindesnes, helt syd i Norge. Bandet ble dannet i 2003, da bestående av vokalist Frode Stiland, bassist Steinar Haaland og trommeslager Bjørnar Nesland. Om lag et år senere ble gitarist Anders Støle Fidje med i besetningen.
Etter noen få spillejobber i distriktet, startet de i 2004 å spille inn sitt første fullengde album, Gaystick Faggot Pants, ved KFUK/M studioer på Vigeland, Lindesnes. Stein Magne Eriksen stod for produksjonen, men mye av ferdigstillelsen ble gjort av bandet selv. Mastring tok Mastering Studios i Sverige seg av.
I 2005 spilte Moonlight Monkey Madness nesten 40 konserter rundt om i Norge, blant annet på Studentsamfunnet og Olavshallen i Trondheim som en del av landsmønstringen til Ungdommens Kulturmønstring. Også en rekke konserter ble holdt i og utenfor Kristiansand og i områdene rundt Lindesnes.
Våren 2006 startet bandet innspillingen av sitt andre album, Septik Sensation, ved Jailhouse Studio i Vennesla. Produsent var Hans Eidskaret, som har jobbet med blant andre Trial of Tears og Green Carnation. Den nye CD-en ble lansert i 2007.
Coca-Cola

Historie

Coca-Cola ble oppfunnet i Atlanta, Georgia av John S. Pemberton den 8. mai i 1886, opprinnelig som en såkalt cocawine, en alkoholholdig drikk som kombinerte kokain og vin. Pemberton var inspirert av den formidable suksessen til den europeiske Vin Mariani, datidens mest populære cocawine.
I 1885 ble et alkoholforbud innført i Atlanta, der Coca-Cola holdt til, og Pemberton utviklet det vi kjenner som Coca-Cola. Navnet kommer fra drikkens ingredienser: kokablader fra Sør-Amerika og kolanøtter. 
I 1888 ble det solgt tre versjoner av Coca-Cola av tre separate selskaper. Asa Griggs Chandler kjøpte en del av Pembertons selskap i 1887, og stiftet Coca-Cola Corporation i 1888. Samme år, mens han kjempet mot en avhengighet av morfin, solgte Pemberton rettighetene til tre andre forretningsmenn, nemlig J.C. Mayfield, A.O. Murphey og E.H. Bloodworth. Samtidig startet Pembertons sønn, Charley Pemberton, salg av sin egen versjon av produktet.
I et forsøk på å rydde opp i situasjonen erklærte John Pemberton at navnet Coca-Cola tilhørte sønnen Charley, men at de andre forretningsmennene fortsatt kunne benytte seg av oppskriften. Sommeren 1888 solgte Chandler sin versjon av produktet under navnene Yum Yum og Coke, men etter at salget sviktet, forsøkte han å gå rettens vei for å få rettighetene til navnet Coca-Cola. Han kjøpte angivelig også eksklusive rettigheter til oppskriften fra John Pemberton, Margaret Dozier og Woolfolk Walker, men i 1914 ble det avslørt at Doziers signatur var en forfalskning, og at Pembertons sannsynligvis også var falsk.
I 1892 startet Chandler et nytt selskap, The Coca-Cola Company, som er dagens rettighetshaver til Coca-Cola. Coca-Cola ble solgt på flaske første gang den 12. mars 1894, og bokser ble lansert i 1955. Den første tappingen på flaske fant sted i Vicksburg, Mississippi av Biedenharn Candy Company i 1891. Coca-Cola-flasken er blant verdens mest kjente emballasjer, og ble beskrevet av kunstneren Andy Warhol som århundrets designikon. Flasken ble introdusert tidlig på 1900-tallet for å hindre kopiering og imitasjoner.
Magesår

Årsaker

Såret dannes som oftest av bakterien Helicobacter pylori (70–90 % av dem i magesekken, og 90–95 % av dem i tolvfingertarmen). Denne bakterien finnes naturlig i magesekken hos omtrent 50 % av befolkningen, og er ikke en farlig bakterie i seg selv. Andre årsaker er bruk av NSAIDS (non-steroidal anti-inflammatory drugs) og kreft. Arv, røyking og stress er faktorer som kan forverre plagene ved magesår, men vil ikke kunne forårsake sykdommen alene.

Symptomer

Magesår kjennetegnes ved smerter i mageregionen, ofte sviende eller brennende smerter. For noen avtar smertene etter å ha spist (spesielt melkeprodukter). Andre symptomer kan være sure oppstøt, kvalme, oppkast og blod i avføringen.  Ved blødende magesår kan man også være blek, slapp, svimmel og forvirret på grunn av blodmangel.

Diagnostikk

Diagnose stilles etter en gastroskopiundersøkelse hos legen. Det tas vevsprøve av såret, for å sjekke om såret er dannet av Helicobacter-bakterien.

Behandling

Magesår behandles med flere typer antibiotika og syrehemmende medikamenter (såkalt trippelkur) i 7–10 dager.

Tidligere behandling

Fram til slutten av 1960-tallet var det vanlig å legge inn magesårpasienter til «kur». Pasientene måtte ligge i ro i en til to uker og fikk skånekost, det vil si ikke krydret mat med mye innslag av melk, grøt, fiskeboller og vann. Det var viktig å unngå stekt og krydret mat og kaffe.
Vagotomi var en operasjonsmetode som var vanlig på 1970-tallet. Vagusnervene som kommer langs spiserøret og sprer seg utover overflaten på magesekken, stimulerer produksjonen av saltsyre i magesekken. Under operasjonen kuttes nervefibrene.
Omkring 1980 kom de første medikamentene som effektivt reduserte magesyreproduksjonen. Først Tagamet og andre midler som kalles H2-blokkere, senere Losec og Nexium som kalles protonpumpehemmere.
Kleber Rogerio do Carmo Silva

Karriere

Han har spilt for Shonan Bellmare fra Japan.
Peter Grimes

Peter Grimes er en engelsk opera i tre akter omsluttet av en prolog og epilog med musikk av Benjamin Britten fra 1945. Libretto av Montagu Slater er basert på George Crabbes dikt The Borough fra 1810.

Oppsettingshistorie

Operaen ble uroppført på Sadler's Wells Theatre i London 7. juni 1945 med Peter Pears i tittelrollen og deretter på Metropolitan Opera i New York i 1948.
Den svenske premieren fant sted på Kungliga Operan i Stockholm den 21. mars 1946. Den ble satt opp på Göteborgsoperan med premiere 8. mars 1998.

Handling

Operaen utspiller seg i en fiskerlandsby i Suffolk ved Englands nordsjøkyst omkring 1830 og preges av sterk realisme og kraftfull musikk. Peter Grimes lærling har omkommet til sjøs. Grimes frikjennes av retten, men landsbyboerne menes allikevel at han er skyldig. Grimes får en ny lærling og setter ham i arbeid om søndagen. Når metodistene begir seg til eiendommen til Grimes for å etterforske om helligdagsfreden er krenket, så sier Grimes til gutten at han må gjemme seg. Men gutten ramler da utfor et stup og slår seg ihjel. Grimes overtales til å seile av sted og senke båten sin. Han går med på det og båten blir siden funnet til havs, synkende.
Honda Prelude

Første generasjon (1979-1982)

Første generasjons Prelude rullet ut fra samlebåndet i 1978, og var en av de mer avanserte sportskompaktbilene som var i produksjon til dags dato. Den var en svært sterk konkurrent til Toyota Celica. Ekstrautstyr inkluderte flere elektriske hjelpemotorer som for eksempel elektriske vinduer, elektriske speil, og en av de aller første modellene med serieproduserte elektriske soltak. Standard for denne modellen var også en svært lett og tight 5-trinns girkasse eller Hondas patenterte automatkasse med 2 trinn, kalt HondaMatic, også brukt i Civic og Accord. Den ble lansert med en sprek 1800 kubikkcentimeters motor som ytte 72 hestekrefter.

Annen generasjon (1983-1987)

Andre generasjons Prelude så dagens lys i 1982. Den hadde fått en kraftig overhaling, både ytelsesmessig og utseendemessig, og fikk sitt varemerke som skulle være med den ut 1980-årene, frontlys som vippet opp fra panseret som "øyelokk" ved aktivering av kjørelys. HondaMatic-automatkassen ble forandret fra 2-trinns til en moderne 4-trinns automat med overdrive, og motorvolumet forble 1800 kubikkcentimeter. Det ble imidlertid hentet ut nesten 30 hestekrefter mer enn i den forrige generasjons Prelude, da 2. generasjons motor hadde en ytelse på 100 hestekrefter. Denne generasjonen ble produsert fra 1982 til 1987, da tredje generasjon tok over.

Tredje generasjon (1988-1991)

Tredje generasjons Prelude så knapt noen forandringer utseendemessig, kun med enkelte forandringer i karosseri og utseende, men veldig lite ellers, bortsett fra mer moderne ustyrsnivå som fulgte den moderne standard. Det eneste betydningsfulle som skjedde denne generasjonen var utvidelsen av utvalget mellom motorer, det ble nå økt til en minimum 2000 kubikkcentimeters motor, hvor den ene motoren var den samme som andre generasjons 100-hester, den andre motoren hentet ut 135 hestekrefter totalt av samme motorvolum, mens den tredje motoren hadde et volum økt til 2.1 liter. Denne ytte 140 hestekrefter, og var en svært sprek og fleksibel motor. Tredje generasjon ble produsert frem til i 1991.

Femte generasjon (1997-2001)

Femte og siste generasjons Prelude ble produsert fra 1996. Den hadde knapt noen forandringer fra fjerde generasjon, bortsett fra forandret karosseri og endrede utseendedetaljer som f.eks frontlys og former og kurver. Motor og gir var det samme som hos den fjerde generasjon, 200 hestekrefter maksimum, i en 2.2 liters motor, samt at folk mistet mer eller mindre troen på denne bilen, så lite forandring som den gav etter hver generasjon. Med stupende salgstall og mindre tro på prosjektet ble det i 2001 bestemt at Prelude, etter 23 år i produksjon, skulle tas ut av Hondas sortiment og det i stedet skulle satses mer på Hondas trofaste kompakte ganger, Honda Civic.
Chattahoochee gasskraftverk

Chattahoochee gasskraftverk er et gasskraftverk i delstaten Georgia i det sørøstlige USA. Det har en installert produksjonskapasitet på 520 MW, fordelt på 1 blokk / 2+1 turbiner. Dette er delstatens niende største termiske kraftverk målt etter installert produksjonseffekt.
Anlegget ble påbegynt omkring 2000 og stod ferdig i 2003. Brenselkilden er naturgass.
Innbo

Forsikring

Det må tegnes egen forsikring for innbo i et hus. Man har boligforsikring som dekker selve boligen. I tillegg kommer innboforsikringen. Grunnen til dette er at hver enkelt velger hvor mye man vil ha av innbo i boligen, dermed vil innboforsikringer kunne variere i like boliger. Svært mange fagorganisasjoner tilbyr innboforsikring til medlemmer.

Skatt

Innboet regnes skattemessig til formuen. Man vil ha et fribeløp som trekkes fra ved ligningen, men det overskytende vil legges til formuen. For tiden er fribeløpet 100.000 kroner.
Komplottet

Seertall

Premieren i 1996 hadde 187 000 seere og reprisen av 128 000. Disse seertallene ble ansett som gode. Seertallene økte markant i løpet av første sesong og var oppe i 300 000 på det meste (nesten 500 000 hvis man tar med reprisene).
Premieren av sesong 5 ble sett av 136 000, noe som gav en markedsandel på 7,8%. Tallene ble beskrevet som gode av TV3.